**Súťažné podklady k výzve na predkladanie ponúk v rámci zriadeného dynamického nákupného systému „Nákup licencií na používanie softvérových produktov a systémov vrátane súvisiacej podpory“**

**Výzva na predkladanie ponúk č. 47 na predmet zákazky „****Zabezpečenie licencií MS SQL server pre ESSR“**

podľa § 58 až § 61 a príslušných ustanovení zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“).

Osoby zodpovedné za zadefinovanie opisu predmetu zákazky a výpočet predpokladanej hodnoty zákazky:

 .........................................

 Mgr. Emil Tóth

 riaditeľ ORIS

 .........................................

Ing. Richard Woltemar, PhD.

 generálny riaditeľ SBPI

Súlad súťažných podkladov so zákonom o verejnom obstarávaní potvrdzuje:

 .......................................

 Mgr. Ing. Adriana Gajdošová

 riaditeľka ODVO

Za verejného obstarávateľa MZVEZ SR:

 ........................................

 Ing. Silvia Hríbová

 generálna riaditeľka SEVS

##### Obsah súťažných podkladov

A.1 - Pokyny pre záujemcov/uchádzačov

Časť I. Všeobecné informácie

1. Identifikácia verejného obstarávateľa
2. Predmet zákazky a identifikácia dynamického nákupného systému
3. Komplexnosť dodávky
4. Predpokladaná hodnota zákazky
5. Typ zmluvy
6. Miesto dodania predmetu zákazky

Časť II. Komunikácia a vysvetľovanie

1. Komunikácia medzi verejným obstarávateľom a záujemcami/uchádzačmi
2. Vysvetľovanie a doplnenie súťažných podkladov
3. Obhliadka miesta dodania predmetu zákazky

Časť III. Príprava ponuky

1. Príprava ponuky (obsah ponuky)
2. Vyhotovenie ponuky
3. Jazyk ponuky
4. Mena a ceny uvádzané v ponuke
5. Zábezpeka ponuky
6. Náklady na ponuku

Časť IV. Predkladanie ponuky

1. Predloženie ponuky

Časť V. Otváranie a vyhodnotenie ponúk

1. Otváranie ponúk
2. Vyhodnotenie ponúk

Časť VI. Dôvernosť informácií

1. Dôvernosť procesu zadávania zákazky

Časť VII. Prijatie ponuky a aplikácia zákona o verejnom obstarávaní

1. Uzavretie Zmluvy
2. Zrušenie postupu zadávania zákazky
3. Aplikácia zákona o verejnom obstarávaní

**A.2 - Kritériá na vyhodnotenie ponúk**

###  **B.1 - Opis predmetu zákazky**

Príloha k časti B.1 "Opis predmetu zákazky" - "Podrobný opis predmetu zákazky" (samostatný dokument)

**B.2 - Spôsob určenia ceny**

B.3 - Obchodné podmienky dodania predmetu zákazky

**Príloha č. 1 k časti B.3 "Obchodné podmienky dodania predmetu zákazky" - "****Zmluva o zabezpečení licencie" vrátane prílohy (samostatný dokument)**

**Príloha č. 2 k časti B.3 "Obchodné podmienky dodania predmetu zákazky" - "Čestné vyhlásenie o súhlase a akceptovaní záväzného návrhu Zmluvy o zabezpečení licencie"**

**Príloha č. 1 k súťažným podkladom - Čestné vyhlásenie podľa článku 5k nariadenia Rady (EÚ) č. 833/2014** a čestné vyhlásenie vo vzťahu k § 32 ods. 7 zákona o verejnom obstarávaní **(samostatný dokument)**

**A.1 - Pokyny pre záujemcov/uchádzačov**

### **Časť I.**

### **Všeobecné informácie**

#### Identifikácia verejného obstarávateľa

 Názov organizácie: Ministerstvo zahraničných vecí a európskych záležitostí Slovenskej republiky

 odbor verejného obstarávania

 IČO: 00699021

 Sídlo organizácie: Hlboká cesta č. 2, 833 36 Bratislava

 Komunikačné rozhranie: <https://josephine.proebiz.com>

#### Predmet zákazky a identifikácia dynamického nákupného systému

#### Spoločný slovník obstarávania (CPV):

#### Hlavný predmet:

#### 48000000-8 Softvérové balíky a informačné systémy

#### Doplňujúce predmety

#### Hlavný slovník kód CPV:

72250000-2 Služby týkajúce sa podpory systému

72260000-5 Služby súvisiace so softvérom

72261000-2 Softvérové podporné služby

Predmetom zákazky sú licencie na zabezpečenie spoľahlivého a výkonného relačného databázového systému pre potreby správy a spracovania dát v prostredí s vyšším výkonom alebo virtualizáciou. Podrobný opis predmetu zákazky je uvedený v časti B.1 „Opis predmetu zákazky“ týchto súťažných podkladov.

Výzva na predkladanie ponúk č. 47 na predmet zákazky „Zabezpečenie licencií MS SQL server pre ESSR“ sa zadáva v rámci zriadeného dynamického nákupného systému „Nákup licencií na používanie softvérových produktov a systémov vrátane súvisiacej podpory.“ Oznámenie o zámere zriadiť dynamický nákupný systém uskutočnil verejný obstarávateľ zverejnením oznámenia o vyhlásení verejného obstarávania v Úradnom vestníku EÚ dňa 29.10.2021 pod číslom 2021/S 211-550918 a vo Vestníku verejného obstarávania č. 250/2021 dňa 02.11.2021 pod značkou 52182-MUT.

1. **Komplexnosť dodávky**

#### Predmet zákazky nie je rozdelený na časti. Uchádzač predloží ponuku na celý predmet zákazky uvedený v týchto súťažných podkladoch.

#### Verejný obstarávateľ nevyžaduje a uchádzačom sa nepovoľuje predložiť variantné riešenie vo vzťahu k požadovanému predmetu zákazky.

#### Ak súčasťou ponuky bude aj variantné riešenie, nebude takéto variantné riešenie zaradené do vyhodnotenia a bude sa naň hľadieť, akoby nebolo predložené.

#### Predpokladaná hodnota zákazky

#### Predpokladanú hodnotu zákazky verejný obstarávateľ stanovil vo výške 44 800,00 € bez DPH

####  Typ zmluvy

#### Verejný obstarávateľ s úspešným uchádzačom uzatvorí Zmluvu o zabezpečení licencií a podpory (ďalej len „Zmluva“). Podrobnosti sú uvedené v časti B.3 „Obchodné podmienky dodania predmetu zákazky“ týchto súťažných podkladov.

#### Právne vzťahy vyžadované od skupiny dodávateľov, s ktorou verejný obstarávateľ uzatvorí Zmluvu:

#### Za účelom zabezpečenia riadneho plnenia Zmluvy verejný obstarávateľ bude od úspešného uchádzača, ktorý bude skupinou dodávateľov v zmysle § 37 zákona o verejnom obstarávaní, pred uzavretím Zmluvy požadovať, aby členovia tejto skupiny dodávateľov vytvorili medzi sebou právny vzťah, napr. podľa § 829 a nasl. zákona č. 40/1964 Zb. Občiansky zákonník v znení neskorších predpisov – zmluva o združení, resp. obdobný právny vzťah, z ktorého obsahu musí vyplývať, že členovia skupiny dodávateľov, teda subjekty na strane úspešného uchádzača, zodpovedajú za plnenie záväzkov vyplývajúcich zo Zmluvy voči verejnému obstarávateľovi spoločne a nerozdielne. Musí byť tiež zrejmé, ktorý člen skupiny dodávateľov je oprávnený za skupinu dodávateľov konať. Originál alebo úradne overenú kópiu tejto zmluvy, resp. dokumentácie preukazujúcej vytvorenie právnych vzťahov medzi členmi skupiny dodávateľov musí úspešný uchádzač poskytnúť verejnému obstarávateľovi v rámci súčinnosti potrebnej na uzatvorenie Zmluvy.

#### Miesto dodania predmetu zákazky

6.1 Sídlo verejného obstarávateľa Hlboká cesta 2, Bratislava.

### **Časť II.**

### **Komunikácia a vysvetľovanie**

#### Komunikácia medzi verejným obstarávateľom a záujemcami/uchádzačmi

* 1. Komunikácia medzi verejným obstarávateľom a záujemcom zaradeným do zriadeného dynamického nákupného systému „Nákup licencií na používanie softvérových produktov a systémov vrátane súvisiacej podpory“ v čase odoslania výzvy na predkladanie ponúk č. 47 (ďalej len „zaradený záujemca“)/uchádzačom sa bude uskutočňovať v štátnom (slovenskom) jazyku. Verejný obstarávateľ umožňuje zaradeným záujemcom/uchádzačom komunikovať s verejným obstarávateľom v českom jazyku.

#### Verejný obstarávateľ bude pri komunikácii so zaradenými záujemcami/uchádzačmi postupovať v zmysle § 20 zákona o verejnom obstarávaní prostredníctvom komunikačného rozhrania elektronického prostriedku JOSEPHINE.

#### Elektronický prostriedok JOSEPHINE je na účely tohto verejného obstarávania softvér na elektronizáciu zadávania zákaziek postupmi podľa zákona o verejnom obstarávaní. JOSEPHINE je webová aplikácia na doméne <https://josephine.proebiz.com>

#### Na bezproblémové používanie elektronického prostriedku JOSEPHINE je nutné používať jeden z podporovaných internetových prehliadačov:

 - Mozilla Firefox verzia 13.0 a vyššia,

 - Google Chrome alebo

 - Microsoft Edge.

#### Pravidlá pre doručovanie – zásielka sa považuje za doručenú zaradenému záujemcovi/uchádzačovi, ak jej adresát bude mať objektívnu možnosť oboznámiť sa s jej obsahom, tzn. akonáhle sa dostane zásielka do sféry jeho dispozície. Za okamih doručenia sa v elektronickom prostriedku JOSEPHINE považuje okamih odoslania zásielky a to v súlade s funkcionalitou elektronického prostriedku.

#### Ak je odosielateľom zásielky verejný obstarávateľ, tak zaradenému záujemcovi/uchádzačovi bude na ním určený kontaktný e-mail (zadaný v procese autentifikácie do elektronického prostriedku JOSEPHINE resp. zmenený zaradeným záujemcom po autentifikácií) bezodkladne odoslaná informácia o tom, že k predmetnej zákazke existuje nová zásielka/správa. Zaradený záujemca/uchádzač sa prihlási do elektronického prostriedku JOSEPHINE a v komunikačnom rozhraní zákazky bude mať zobrazený obsah komunikácie – zásielky, správy. Zaradený záujemca/uchádzač si môže v komunikačnom rozhraní elektronického prostriedku JOSEPHINE zobraziť celú históriu komunikácie s verejným obstarávateľom.

#### Ak je odosielateľom zásielky zaradený záujemca/uchádzač, tak po prihlásení do elektronického prostriedku JOSEPHINE a k predmetnej zákazke môže prostredníctvom komunikačného rozhrania odosielať správy a potrebné prílohy verejnému obstarávateľovi. Takáto zásielka sa považuje za doručenú verejnému obstarávateľovi okamihom jej odoslania v elektronickom prostriedku JOSEPHINE v súlade s funkcionalitou elektronického prostriedku.

#### Verejný obstarávateľ umožňuje neobmedzený a priamy prístup prostredníctvom elektronického prostriedku JOSEPHINE k súťažným podkladom a k prípadným všetkým doplňujúcim podkladom všetkým zaradeným záujemcom.

#### Podania a dokumenty súvisiace s uplatnením revíznych postupov sú medzi verejným obstarávateľom a zaradenými záujemcami/uchádzačmi doručované elektronicky prostredníctvom komunikačného rozhrania elektronického prostriedku JOSEPHINE. Doručovanie námietok vo vzťahu k Úradu pre verejné obstarávanie (ďalej len „úrad“) je upravené v §170 ods. 9 písm. b) zákona o verejnom obstarávaní.

#### Vysvetľovanie a doplnenie súťažných podkladov

#### Zaradený záujemca môže požiadať o vysvetlenie informácií uvedených v súťažných podkladoch alebo v inej sprievodnej dokumentácii prostredníctvom komunikačného rozhrania elektronického prostriedku JOSEPHINE podľa pravidiel komunikácie uvedených v bode 7 tejto časti súťažných podkladov.

#### Za dostatočne vopred doručenú žiadosť zaradeného záujemcu o vysvetlenie sa považuje žiadosť doručená prostredníctvom komunikačného rozhrania elektronického prostriedku JOSEPHINE v odporúčanej lehote do 11.07.2025 do 15:00:00 hod.

#### Odpoveď na žiadosť o vysvetlenie údajov zo strany ktoréhokoľvek zaradeného záujemcu poskytne verejný obstarávateľ všetkým zaradeným záujemcom bezodkladne, najneskôr však šesť dní pred uplynutím lehoty na predkladanie ponúk za predpokladu, že o vysvetlenie sa požiada dostatočne vopred.

#### V prípade potreby môže verejný obstarávateľ doplniť/upraviť informácie uvedené v súťažných podkladoch alebo inej sprievodnej dokumentácií.

#### Obhliadka miesta dodania predmetu zákazky

* 1. Obhliadka sa vzhľadom na charakter predmetu zákazky neuskutoční.

### **Časť III.**

### **Príprava ponuky**

1. **Príprava ponuky (obsah ponuky)**
	1. V elektronickej ponuke je uchádzač povinný predložiť:
2. **vyplnený a podpísaný dokument „Čestné vyhlásenie o súhlase a akceptovaní záväzného návrhu Zmluvy o zabezpečení podpory a licencií“,** ktorý tvorí prílohu č. 2 k časti B.3 „Obchodné podmienky dodania predmetu zákazky“ týchto súťažných podkladov;
3. **zoznam ekvivalentov** s uvedením názvu a typu ponúkaného ekvivalentného plnenia, ak uchádzač ponúka verejnému obstarávateľovi ekvivalentné plnenie v súlade s časťou B.1 „Opis predmetu zákazky“ týchto súťažných podkladov (v prípade, ak uchádzač tento dokument nepredloží, potvrdzuje tým, že ponúka verejnému obstarávateľovi licencie od výrobcu produktu pod kódom výrobcu uvedeným v prílohe k časti B.1 „Opis predmetu zákazky“ týchto súťažných podkladov);
4. **plnú moc/splnomocnenie** v prípade, ak za uchádzača dokument podľa písm. a) podpíše splnomocnená osoba (plnú moc/splnomocnenie nie je uchádzač povinný predložiť, ak postupuje podľa § 39 ods. 8 zákona o verejnom obstarávaní, v tomto prípade záujemca uvedie identifikáciu verejného obstarávania, v ktorom plnú moc/splnomocnenie predložil spolu s presnou identifikáciou časti ponuky alebo žiadosti o účasť, v ktorej sa dokument nachádza);
5. **ak uchádzač nevypracoval ponuku sám, uvedie vo svojej ponuke údaje o osobe, ktorej služby alebo podklady pri jej vypracovaní využil**. Údaje uchádzač uvedie v rozsahu meno a priezvisko, obchodné meno alebo názov, adresa pobytu, sídlo alebo miesto podnikania a identifikačné číslo, ak bolo pridelené. Ak uchádzač v ponuke nepredloží údaje podľa predchádzajúcej vety, potvrdzuje tým skutočnosť, že ponuku vypracoval sám.

#### Vyhotovenie ponuky

* 1. Ponuka musí byť vyhotovená elektronicky v zmysle § 49 ods. 1 písm. a) zákona o verejnom obstarávaní a vložená do elektronického prostriedku JOSEPHINE umiestnenom na webovej adrese https://josephine.proebiz.com/sk/tender/68539/summary. Ponuka je prejav slobodnej vôle uchádzača, že chce verejnému obstarávateľovi ponúknuť za cenu uvedenú vo svojej ponuke predmet zákazky za podmienok stanovených verejným obstarávateľom v týchto súťažných podkladoch.
	2. Uchádzač svoju ponuku identifikuje uvedením obchodného mena alebo názvu, sídla, miesta podnikania alebo obvyklého pobytu uchádzača a heslom súťaže „Zabezpečenie licencií MS SQL server pre ESSR“.
	3. **Elektronická ponuka sa predloží vyplnením položkového elektronického formulára k zákazke v elektronickom prostriedku JOSEPHINE, ktorý predstavuje návrh uchádzača na plnenie kritéria na vyhodnotenie ponúk** **a vložením požadovaných dokumentov** podľa bodu 10.1 tejto časti súťažných podkladov (odporúčaný formát je PDF). Ak verejný obstarávateľ vyžaduje predloženie podpísaného dokumentu, dokument môže byť podpísaný kvalifikovaným elektronickým podpisom osoby/osôb oprávnených konať v mene uchádzača alebo môže byť predložený scan fyzicky podpísaného dokumentu.
	4. Po úspešnom predložení ponuky do elektronického prostriedku JOSEPHINE bude uchádzačovi odoslaný notifikačný informatívny e-mail (a to na emailovú adresu užívateľa uchádzača, ktorý ponuku nahral).
	5. Ponuka uchádzača predložená po uplynutí lehoty na predkladanie ponúk sa neotvorí.
	6. Uchádzač môže predloženú ponuku vziať späť do uplynutia lehoty na predkladanie ponúk. Uchádzač pri odvolaní ponuky postupuje obdobne ako pri vložení prvotnej ponuky (kliknutím na tlačidlo „Stiahnuť ponuku“ a prípadne predložením novej ponuky).
	7. Predložením ponuky uchádzač zodpovedá aj za zabezpečenie súhlasov všetkých dotknutých osôb so spracovaním osobných údajov uvedených v predloženej ponuke podľa zákona č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov.
	8. Ak uchádzač predloží ponuku v inej forme alebo iným ako požadovaným spôsobom (napríklad v listinnej podobe), verejný obstarávateľ takéhoto uchádzača vylúči v súlade s § 49 ods. 4 písm. a) zákona o verejnom obstarávaní.

#### Jazyk ponuky

* 1. Ponuky, ďalšie doklady a dokumenty sa predkladajú v štátnom jazyku (slovenský jazyk) a môžu sa predkladať aj v českom jazyku. Ak je doklad alebo dokument vyhotovený v inom ako slovenskom jazyku alebo českom jazyku, predkladá sa spolu s jeho úradným prekladom do slovenského jazyka. Ak sa zistí rozdiel v obsahu dokladu alebo dokumentu predloženom podľa predchádzajúcej vety, rozhodujúci je úradný preklad do slovenského jazyka.

#### Mena a ceny uvádzané v ponuke

* 1. Uchádzačom navrhovaná cena uvedená v jeho ponuke (**cena uvedená vo** **vyplnenom elektronickom formulári v elektronickom prostriedku JOSEPHINE)** musí byť vyjadrená v eurách a bez DPH.
	2. Navrhovaná cena bude spracovaná podľa časti B.2 „Spôsob určenia ceny“ týchto súťažných podkladov.

#### Zábezpeka ponuky

* 1. Zábezpeka ponuky sa nevyžaduje.

#### Náklady na ponuku

* 1. Všetky náklady a výdavky spojené s prípravou a predložením ponuky znáša uchádzač bez finančného nároku voči verejnému obstarávateľovi a to bez ohľadu na výsledok postupu zadávania zákazky.

### **Časť IV.**

### **Predkladanie ponuky**

#### Predloženie ponuky

* 1. Ponuku môžu predložiť iba zaradení záujemcovia. Zaradený záujemca môže na predmet zákazky predložiť iba jednu ponuku. Ak zaradený záujemca v lehote na predkladanie ponúk predloží viac ponúk, verejný obstarávateľ bude prihliadať len na ponuku, ktorá bola predložená ako posledná a na ostatné ponuky sa hľadí rovnako ako na ponuky, ktoré boli predložené po lehote na predkladanie ponúk. Zaradený záujemca si po prihlásení do elektronického prostriedku JOSEPHINE v prehľade – zozname obstarávaní vyberie túto zákazku a vloží svoju ponuku do určeného formulára na príjem ponúk, ktorý nájde v záložke „Ponuky a žiadosti“.
	2. Ponuky musia byť doručené v lehote na predkladanie ponúk, t. j. **do** **21.07.2025 do 10:00:00 hod**. Doručenie ponuky je zaznamenávané s presnosťou na sekundy, preto je potrebné predložiť ponuku **v dostatočnom časovom predstihu**. Ak uchádzač predloží ponuku čo i len o sekundu neskôr, elektronický prostriedok JOSEPHINE vyhodnotí ponuku ako nepredloženú v lehote na predkladanie ponúk.

### **Časť V.**

### **Otváranie a vyhodnotenie ponúk**

#### Otváranie ponúk

* 1. Otváranie ponúk sa uskutoční dňa **21.07.2025 o 10:10 hod.** V súlade s § 61 ods. 4 zákona o verejnom obstarávaní bude otváranie ponúk **neverejné**, údaje z otvárania ponúk verejný obstarávateľ nezverejní a neposiela uchádzačom ani zápisnicu z otvárania ponúk.

#### Vyhodnotenie ponúk

* 1. Vyhodnotenie ponúk je neverejné. V súlade s metodickým usmernením úradu č. 3858-5000/2020 zo dňa 31.03.2021 komisia na vyhodnotenie ponúk zriadená verejným obstarávateľom (ďalej len „komisia“) vyhodnotí z hľadiska splnenia požiadaviek na predmet zákazky ponuku uchádzača, ktorý sa v poradí zostavenom podľa bodu 2 časti A.2 „Kritériá na vyhodnotenie ponúk“ týchto súťažných podkladov umiestnil na prvom mieste. Ak dôjde k vylúčeniu ponuky uchádzača podľa predchádzajúcej vety, vyhodnotí komisia ponuku uchádzača, ktorý sa umiestnil na druhom mieste v poradí. Takto bude komisia postupovať až kým neurčí úspešného uchádzača alebo nevyhodnotí všetky predložené ponuky.
	2. Komisia v prípade pochybností overí správnosť informácií a dôkazov, ktoré poskytol uchádzač.
	3. V prípade nezrovnalosti alebo nejasnosti v informáciách alebo dôkazoch, ktoré uchádzač poskytol, požiada komisia o vysvetlenie ponuky a ak je to potrebné aj o predloženie dôkazov. Vysvetlením ponuky nemôže dôjsť k  jej zmene. Za zmenu ponuky sa nepovažuje odstránenie zrejmých chýb v písaní a počítaní.
	4. Zodpovednosť za údaje uvedené v ponuke nesie uchádzač.
	5. V prípade potreby vysvetlenia mimoriadne nízkej ponuky bude verejný obstarávateľ postupovať podľa § 53 ods. 2 až 4 a ods. 6 zákona o verejnom obstarávaní.
	6. Uchádzač, ktorého ponuka bude vylúčená na základe niektorého z dôvodov uvedených v § 53 ods. 5 zákona o verejnom obstarávaní, bude upovedomený o vylúčení jeho ponuky
	s uvedením dôvodu vylúčenia a lehoty, v ktorej môže doručiť námietky podľa § 170 ods. 3 písm. d) zákona o verejnom obstarávaní.
	7. Po vyhodnotení ponúk oznámi verejný obstarávateľ všetkým uchádzačom, ktorých ponuky sa vyhodnocovali, výsledok vyhodnotenia ponúk vrátane poradia uchádzačov. Verejný obstarávateľ bude postupovať v súlade s § 55 ods. 2 zákona o verejnom obstarávaní.

### **Časť VI.**

### **Dôvernosť informácií**

#### Dôvernosť procesu zadávania zákazky

* 1. Verejný obstarávateľ je podľa § 22 zákona o verejnom obstarávaní povinný zachovávať mlčanlivosť o informáciách označených ako dôverné, ktoré mu uchádzač poskytol; na tento účel uchádzač označí, ktoré skutočnosti považuje za dôverné. Za dôverné informácie je na účely zákona o verejnom obstarávaní možné označiť výhradne obchodné tajomstvo, technické riešenia a predlohy, návody, výkresy, projektové dokumentácie, modely, spôsob výpočtu jednotkových cien a ak sa neuvádzajú jednotkové ceny, ale len cena, tak aj spôsob výpočtu ceny a vzory. Týmto nie sú dotknuté ustanovenia zákona o verejnom obstarávaní ukladajúce povinnosť verejného obstarávateľa oznamovať či zasielať úradu dokumenty a iné oznámenia, ako ani ustanovenia ukladajúce verejnému obstarávateľovi a úradu zverejňovať dokumenty a iné oznámenia podľa zákona o verejnom obstarávaní a ani ustanovenia ukladajúce prevádzkovateľovi elektronického prostriedku JOSEPHINE sprístupniť dokumenty a informácie týkajúce sa verejného obstarávania a tiež povinnosti zverejňovania zmlúv podľa zákona č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov.

### **Časť VII.**

### **Prijatie ponuky a aplikácia zákona o verejnom obstarávaní**

#### Uzavretie Zmluvy

* 1. Verejný obstarávateľ uzavrie s úspešným uchádzačom Zmluvu. Uzavretá Zmluva nesmie byť v rozpore s týmito súťažnými podkladmi a s ponukou predloženou úspešným uchádzačom.
	2. Verejný obstarávateľ uzavrie Zmluvu s úspešným uchádzačom v súlade s § 56 zákona o verejnom obstarávaní.
	3. Verejný obstarávateľ požaduje od úspešného uchádzača v rámci súčinnosti potrebnej na uzatvorenie Zmluvy predložiť najneskôr k momentu podpisu Zmluvy identifikačné údaje o všetkých známych subdodávateľoch s uvedením percentuálneho podielu z hodnoty plnenia uvedenej v ponuke, ktorú zadá týmto subdodávateľom, údaje o osobe oprávnenej/osobách oprávnených konať za subdodávateľa v rozsahu meno a priezvisko, adresa pobytu, dátum narodenia. Úspešný uchádzač bude v rámci súčinnosti potrebnej na uzatvorenie Zmluvy povinný predložiť čestné vyhlásenie podľa článku 5k nariadenia Rady (EÚ) č. 833/2014 a čestné vyhlásenie podľa § 32 ods. 7 zákona o verejnom obstarávaní (vzor čestného vyhlásenia tvorí prílohu č. 1 týchto súťažných podkladov).
	4. Úspešný uchádzač, ktorý bude skupinou dodávateľov podľa § 37 zákona o verejnom obstarávaní, bude v rámci súčinnosti potrebnej na uzatvorenie Zmluvy povinný predložiť originál alebo úradne overenú kópiu zmluvy podľa bodu 5.2 tejto časti súťažných podkladov.
	5. Podľa § 11 ods. 1 písm. c) zákona o verejnom obstarávaní verejný obstarávateľ nesmie uzatvoriť Zmluvu s uchádzačom:
1. ktorý má povinnosť zapisovať sa do registra partnerov verejného sektora
a nie je zapísaný v registri partnerov verejného sektora,
2. ktorého subdodávateľ a subdodávateľ podľa osobitného predpisu majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora,
3. ktorý má povinnosť zapisovať sa do registra partnerov verejného sektora a ktorého konečným užívateľom výhod zapísaným v registri partnerov verejného sektora je:

1. prezident Slovenskej republiky,

2. člen vlády Slovenskej republiky,

3. vedúci ústredného orgánu štátnej správy, ktorý nie je členom vlády Slovenskej republiky,

4. vedúci orgánu štátnej správy s celoslovenskou pôsobnosťou,

5. sudca Ústavného súdu Slovenskej republiky alebo sudca,

6. generálny prokurátor Slovenskej republiky, špeciálny prokurátor alebo prokurátor,

7. verejný ochranca práv,

8. predseda Najvyššieho kontrolného úradu Slovenskej republiky a podpredseda Najvyššieho kontrolného úradu Slovenskej republiky,

9. štátny tajomník,

10. generálny tajomník služobného úradu,

11. prednosta okresného úradu,

12. primátor hlavného mesta Slovenskej republiky Bratislavy, primátor krajského mesta alebo primátor okresného mesta, alebo

13. predseda vyššieho územného celku,

1. ktorého subdodávateľ a subdodávateľ podľa osobitného predpisu, ktorí majú povinnosť zapisovať sa do registra partnerov verejného sektora, majú v registri partnerov verejného sektora zapísaného konečného užívateľa výhod, ktorým je osoba podľa písm. c) tohto bodu.

#### Zrušenie postupu zadávania zákazky

* 1. Verejný obstarávateľ bude v prípade zrušenia postupu zadávania tejto zákazky postupovať v súlade s § 57 zákona o verejnom obstarávaní.

#### Aplikácia zákona o verejnom obstarávaní

* 1. Skutočnosti neupravené v týchto súťažných podkladoch sa spravujú príslušnými ustanoveniami zákona o verejnom obstarávaní.

**A.2 - Kritériá na vyhodnotenie ponúk**

1. Vyhodnocovanie ponúk komisiou je neverejné. Ponuky uchádzačov sa budú vyhodnocovať na základe kritéria „najnižšia cena“ v súlade s § 44 ods. 3 písm. c) zákona o verejnom obstarávaní. Elektronická aukcia sa nepoužije.
2. Kritériá na vyhodnotenie ponúk a spôsob hodnotenia:

**Ponuky sa budú vyhodnocovať na základe kritéria najnižšia cena bez DPH.**

Hodnotenie ponúk uchádzačov je dané pridelením príslušného poradia jednotlivým ponukám podľa návrhov uchádzačov na plnenie kritéria na vyhodnotenie ponúk. **Návrh uchádzača na plnenie kritéria na vyhodnotenie ponúk predstavuje cena za celý predmet zákazky uvedená uchádzačom** **vo** **vyplnenom elektronickom formulári v elektronickom prostriedku JOSEPHINE**. Celková cena za predmet zákazky je tvorená súčinom jednotkovej ceny položky a požadovaného množstva. Podľa výšky celkových cien za predmet zákazky uvedených v  ponukách jednotlivých uchádzačov sa určí poradie uchádzačov (od najnižšej ceny po najvyššiu) a komisia bude ďalej postupovať v súlade s bodom 18 časti A.1 „Pokyny pre záujemcov/uchádzačov“ týchto súťažných podkladov.

Uchádzači predkladajú jednotkové ceny za jednotlivé položky predmetu zákazky v mene euro na maximálne dve desatinné miesta.

Verejný obstarávateľ upozorňuje, že v prípade, ak sa úspešný uchádzač, ktorý v dokumente „Čestné vyhlásenie o súhlase a akceptovaní záväzného návrhu Zmluvy o zabezpečení licencií a podpory“ uviedol, že po uzavretí Zmluvy nebude platiteľom DPH, stane po predložení ponuky alebo po uzavretí Zmluvy platiteľom DPH, nemá nárok na zvýšenie ceny o hodnotu DPH.

1. **Úspešným uchádzačom sa stane uchádzač, ktorý ponúkne verejnému obstarávateľovi najnižšiu celkovú cenu za predmet zákazky bez DPH, spĺňa podmienky účasti a požiadavky na predmet zákazky a nebude zo zadávania zákazky vylúčený alebo jeho ponuka nebude zo zadávania zákazky vylúčená na základe niektorého z dôvodov stanovených zákonom o verejnom obstarávaní.**

###

### **B.1 - Opis predmetu zákazky**

Predmetom zákazky sú licencie na zabezpečenie spoľahlivého a výkonného relačného databázového systému pre potreby správy a spracovania dát v prostredí s vyšším výkonom alebo virtualizáciou. Úspešný uchádzač zabezpečí použitie licecnie na odbobie uvedené v dokumente „Podrobný opis predmetu zákazky“, ktorý tvorí prílohu č. 1 k tejto časti súťažných podkladov.

Podrobný opis predmetu zákazky je uvedený v prílohe č. 1 k časti B.1 „Opis predmetu zákazky“ týchto súťažných podkladov.

V súlade s § 42 ods. 3 zákona o verejnom obstarávaní dopĺňa verejný obstarávateľ opis všetkých položiek uvedených v prílohe k tejto časti súťažných podkladov slovami „alebo ekvivalentný.“

Za ekvivalentné plnenie pre účely zadávania tejto zákazky sa považuje licencia špecifikovaná v prílohe k tejto časti súťažných podkladov minimálne v požadovanom rozsahu a kvalite neposkytovaná priamo výrobcom tejto licencie*,* prípadne licencia špecifikovaná v prílohe k tejto časti súťažných podkladov minimálne v požadovanom rozsahu a kvalite poskytovaná výrobcom tejto licencie (napr. licencia poskytovaná výrobcom vo väčšom rozsahu ako požaduje verejný obstarávateľ).

V súlade s rozhodnutím Rady Úradu pre verejné obstarávanie č. 10929-9000/2019 sa za funkčný ekvivalent považuje také riešenie, ktoré spĺňa úžitkové, prevádzkové a funkčné charakteristiky, ktoré sú nevyhnutné na zabezpečenie účelu, na ktoré je obstarávaný predmet zákazky určený, pričom za ekvivalent sa nepovažuje najmä také riešenie, s ktorého prijatím/plnením by boli spojené ďalšie vyvolané neprimerané náklady na strane verejného obstarávateľa.

V prípade, ak uchádzač ponúka ekvivalentné plnenie, uvedie to vo svojej ponuke v zozname ekvivalentov podľa bodu 10.1 písm. b) časti A.1 „Pokyny pre záujemcov/uchádzačov“ týchto súťažných podkladov.

### **B.2 - Spôsob určenia ceny**

1. Výhradnou povinnosťou uchádzača je dôsledne preskúmať celý obsah súťažných podkladov vrátane príloh a na základe ich obsahu oceniť predmet zákazky, vyjadriť všetky peňažné sumy, ktorých uvedenie sa vyžaduje v ponuke uchádzača na ocenenie. **Uchádzačom navrhované jednotkové ceny musia byť vyjadrené v eurách bez DPH, uvedené maximálne na dve desatinné miesta.**

2. Uchádzač je povinný oceniť jedinú položku predmetu zákazky, ktoré je súčasťou elektronického formulára k zákazke v elektronickom prostriedku JOSEPHINE.

3. Uchádzačom navrhovaná cena za predmet zákazky bude stanovená v súlade so zákonom
č. 18/1996 Z. z. o cenách v znení neskorších predpisov.

4. Do tejto ceny je možné započítať iba ekonomicky oprávnené náklady a primeraný zisk podľa § 2 a § 3 zákona č. 18/1996 Z. z. o cenách v znení neskorších predpisov a § 3 vyhlášky Ministerstva financií Slovenskej republiky č. 87/1996 Z. z., ktorou sa vykonáva zákon Národnej rady Slovenskej republiky č. 18/1996 Z. z. o cenách v znení neskorších predpisov. Navrhovaná cena bude vyjadrená v eurách ako konečná cena.

5. Uchádzačom ponúkaná cena za predmet zákazky musí pokrývať všetky odmeny a náklady uchádzača spojené s plnením predmetu zákazky.

### **B.3 - Obchodné podmienky dodania predmetu zákazky**

Záväzný návrh Zmluvy tvorí samostatný dokument (Príloha č. 1 k tejto časti súťažných podkladov) a je neoddeliteľnou súčasťou týchto súťažných podkladov.

**Uchádzač vo svojej ponuke nebude tento návrh Zmluvy predkladať, predloží však vyplnené a podpísané čestné vyhlásenie podľa vzoru uvedeného v prílohe č. 2 k tejto časti súťažných podkladov.**

**Predložením uvedeného čestného vyhlásenia sa má za to, že uchádzač súhlasí a bez výhrad akceptuje znenie a obsah návrhu Zmluvy.**

Nakoľko je návrh Zmluvy vypracovaný ako finálna verzia, nebude možné na jej obsahu a znení robiť akékoľvek obsahové zmeny, ktorými by mohlo dôjsť ku zmene významu jednotlivých ustanovení Zmluvy. Možná bude len úprava chýb v písaní (pravopisné chyby, preklepy, medzery v texte a pod.) a doplnenie cien, identifikačných údajov úspešného uchádzača, kontaktných osôb, informácií o subdodávateľoch a podobne.

V prípade, ak bude ako úspešný uchádzač pri zadávaní tejto zákazky vyhodnotený uchádzač, ktorý ponúkol verejnému obstarávateľovi ekvivalentné plnenie, verejný obstarávateľ primerane upraví znenie prílohy č. 1 Zmluvy, tak aby bolo zrejmé, že predmetom bude ekvivalentné plnenie.

 **Príloha č. 2 k časti B.3 „Obchodné podmienky dodania predmetu zákazky“**

**Čestné vyhlásenie o súhlase a akceptovaní záväzného návrhu
Zmluvy o zabezpečení licencie**

Vyhlasujeme, že súhlasíme so znením a obsahom návrhu Zmluvy o zabezpečení licencie (ďalej len „Zmluva“), ktorá tvorí súčasť týchto súťažných podkladov pre zákazku realizovanú Ministerstvom zahraničných vecí a európskych záležitostí Slovenskej republiky v rámci zriadeného dynamického nákupného systému *„Nákup licencií na používanie softvérových produktov a systémov vrátane súvisiacej podpory“ - Výzva na predkladanie ponúk č. 47 - „Zabezpečenie licencií MS SQL server pre ESSR“* a znenie a obsah návrhu tejto Zmluvy bez výhrad akceptujeme.

Súčasne vyhlasujeme, že sme si vedomí, že na obsahu a znení tejto Zmluvy už nebude možné robiť akékoľvek obsahové zmeny, ktorými by mohlo dôjsť ku zmene významu jednotlivých ustanovení Zmluvy.

Dátum: ......................................... Podpis: ............................................

 *[vypísať meno, priezvisko a funkciu*

*oprávnenej osoby uchádzača]*

Uchádzač vyhlasuje, že JE / NIE JE\* platiteľom DPH.

*\* uchádzač prečiarkne nehodiacu sa možnosť*

*Poznámka:*

*Formulár podpíše uchádzač alebo osoba oprávnená konať za uchádzača (v prípade skupiny dodávateľov sa vyžaduje podpis každého člena skupiny dodávateľov alebo osoby/osôb oprávnenej/oprávnených konať za každého člena skupiny dodávateľov).*